pythainlp/thai-wiki-dataset-v3 huggingface dataset:
มาร์กี เดอ ซาด

ดอนาเซียง อาลฟงส์ ฟร็องซัว เดอ ซาด (Donatien Alphonse François de Sade) หรือที่รู้จักกันดีว่า มาร์กี เดอ ซาด (Marquis de Sade) และมีชื่อเล่นว่า "มาร์กีจอมเทพ" (Divine Marquis) มาร์กีเกิดเมื่อวันที่ 2 มิถุนายน ค.ศ. 1740 - ถึงแก่กรรมเมื่อ 2 ธันวาคม ค.ศ. 1814 เป็นนักเขียนชาวฝรั่งเศส ส่วนใหญ่เป็นเขียนงานด้านปรัชญา และมักจะเป็นเรื่องทางกามารมณ์ที่รุนแรง บ้างก็เป็นงานเชิงปรัชญาที่เคร่งครัดจริงจัง ผลงานของเขามักจะเน้นเสรีภาพสุดโต่ง โดยไม่ถูกจำกัดด้วยจริยธรรม ศาสนา หรือกฎหมาย และมุ่งเน้นสุขารมณ์ส่วนตัวเป็นหลักใหญ่ ผ่านการทรมานร่างกายในรูปแบบต่าง ๆ ผลงานของเขาส่วนมากเขียนขึ้นในช่วง 29 ปีที่เขาถูกจับขังในโรงพยาบาลบ้า
ตำแหน่งของเขาออกเสียงว่า "มาร์กี เดอ ซาด"  อันเป็นที่มาของคำว่า ซาดิสม์ (sadism) นั่นเอง
== บทประพันธ์ของซาด ==
Dialogue entre un prêtre et un moribond (บทสนทนาระหว่างนักบวชกับคนใกล้ตาย) ค.ศ. 1782
Les Cent-Vingt journées de Sodome (หนึ่งร้อยยี่สิบวันที่โซโดม) หรือ l’École du libertinage (โรงเรียนของผู้รักอิสระ) ค.ศ. 1785 ได้รับการตีพิมพ์ในปี ค.ศ. 1904
Aline et Valcour (อาลีนกับวาลกูร์) หรือ le Roman philosophique (นวนิยายปรัชญา) ค.ศ. 1786 ได้รับการตีพิมพ์ในปี ค.ศ. 1795
La vérité (ข้อเท็จจริง) ค.ศ. 1787
Les Infortunes de la vertu (ผู้โชคร้ายทางจรรยา) (เวอร์ชันแรกของเรื่องจัสตีน)  ค.ศ. 1787
Justine (สาวน้อยฌุสตีน) หรือ les Malheurs de la vertu (ความโชคร้ายทางจรรยา) ค.ศ. 1788 ได้รับการตีพิมพ์เมื่อปี ค.ศ. 1791
Catalogue raisonné des Œuvres de M. Sxxx (แคตตาล็อกพินิจพิเคราะห์ผลงานของนายซ...) ค.ศ. 1788
La Philosophie dans le boudoir (ปรัชญาในห้องพักอารมณ์) ได้รับการตีพิมพ์เมื่อปี ค.ศ. 1795
La nouvelle Justine (สาวน้อยฌุสตีนคนใหม่) หรือ les Malheurs de la vertu (ความโชคร้ายทางจรรยา) ตามด้วย l’Histoire de Juliette (เรื่องของจูเลียต) น้องสาวของหล่อน ค.ศ. 1797
Les Crimes de l'amour (อาชญากรรมแห่งความรัก) เรื่องราวของวีรบุรุษและโศกนาฏกรรม ค.ศ. 1800
* Eugénie de Franval (เออเฌนี เดอ ฟร็องวาล) ค.ศ. 1788
La Marquise de Gange (ลา มาร์กีซ เดอ ก็องฌ์) ค.ศ. 1813
Dorcy ou la Bizarrerie du sort (ดอร์ซีหรือเรื่องพิสดารของชะตากรรม) ค.ศ. 1881
== ภาพยนตร์เกี่ยวกับซาด ==
ภาพยนตร์เรื่องล่าสุดที่สร้างจากชีวประวัติของซาด ได้แก่เรื่อง "ควิลส์ นิยายโลกีย์ กวีฉาวโลก" (Quills) (ค.ศ. 2000) นำแสดงโดยเคท วินสเล็ต จอฟฟรีย์ รัช ไมเคิล เคน และ โจอาคิน ฟีนิกซ์
== เกมเกี่ยวกับซาด ==
ซาดปรากฏตัวในเกมอิงประวัติศาสตร์ Assassin Creed Unity
== แหล่งข้อมูลอื่น ==
Marquis de Sade (fr)
บุคคลที่เกิดในปี พ.ศ. 2283
เรื่องอื้อฉาวทางเพศ
บุคคลจากปารีส
นักปรัชญาชาวฝรั่งเศส
นักเขียนชาวฝรั่งเศสที่มีความหลากหลายทางเพศ
บุคคลในการปฏิวัติฝรั่งเศส
นักเขียนนวนิยายที่มีความหลากหลายทางเพศ
วงจรรวม

วงจรรวม หรือ วงจรเบ็ดเสร็จ (integrated circuit ; IC) หมายถึง วงจรที่นำเอาไดโอด, ทรานซิสเตอร์, ตัวต้านทาน, ตัวเก็บประจุ และองค์ประกอบวงจรต่าง ๆ มาประกอบรวมกันบนแผ่นวงจรขนาดเล็ก ในปัจจุบันแผ่นวงจรนี้จะทำด้วยแผ่นซิลิคอน บางทีอาจเรียก ชิป (Chip) และสร้างองค์ประกอบวงจรต่าง ๆ ฝังอยู่บนแผ่นผลึกนี้ ส่วนใหญ่เป็นชนิดที่เรียกว่า Monolithic การสร้างองค์ประกอบวงจรบนผิวผลึกนี้ จะใช้กรรมวิธีทางด้านการถ่ายภาพอย่างละเอียด ผสมกับขบวนการทางเคมีทำให้ลายวงจรมีความละเอียดสูงมาก สามารถบรรจุองค์ประกอบวงจรได้จำนวนมาก ภายในไอซี จะมีส่วนของลอจิกมากมาย ในบรรดาวงจรเบ็ดเสร็จที่ซับซ้อนสูง เช่น ไมโครโปรเซสเซอร์ ซึ่งใช้ทำงานควบคุม คอมพิวเตอร์ จนถึงโทรศัพท์มือถือ แม้กระทั่งเตาอบไมโครเวฟแบบดิจิทัล สำหรับชิปหน่วยความจำ (RAM) เป็นอีกประเภทหนึ่งของวงจรเบ็ดเสร็จ ที่มีความสำคัญมากในยุคปัจจุบัน
== ประวัติไอซี ==
ไอซี กำเนิดขึ้นโดย   Geoffrey W.A. Dummer  นักวิทยาศาสตร์เรดาร์จากอังกฤษ ต่อมาได้ย้ายไปทำการค้นคว้าต่อที่สหรัฐอเมริกา โดยสามารถสร้างไอซีจากเซรามิกส์ตัวแรกได้ในปี ค.ศ. 1956 แต่ยังไม่ประสบผลสำเร็จนัก ต่อมาในปี ค.ศ. 1957 กองทัพสหรัฐอเมริกานำโดยแจ็ก คิลบีได้ทำการค้นคว้าทดลองต่อ ในวันที่ 6 กุมภาพันธ์ ค.ศ. 1959  คิลบีได้จดสิทธิบัตรไอซีที่ทำจากเจอร์มาเนียม และในพัฒนาการสุดท้ายของไอซี  โรเบิร์ต นอยซ์ได้จดสิทธิบัตรไอซีที่ทำจากซิลิคอน ในวันที่ 25 เมษายน ค.ศ. 1961
== ประเภทของไอซีแบ่งตามจำนวนเกท ==
จำนวนของเกทต่อไอซีจะกำหนดประเภทของไอซี (IC) 1 เกท เท่ากับ ชิ้นส่วนอิเล็กทรอนิกส์ 1 ชิ้น
- ขนาด SSI (Small Scale Integration) จะมีตั้งแต่ 1 ถึง 10 เกท
- ขนาด MSI (medium scale integration) จะมีตั้งแต่ 10 ถึง 100 เกท
- ขนาด LSI (large scale integration) จะมีตั้งแต่ 100 ถึง 10,000 เกท
- ขนาด VLSI (Very large scale integration ) จะมีตั้งแต่ 100,000 ถึง 1,000,000 เกท
- ขนาด ULSI (Ultra-Large Scale Integration) จะมีตั้งแต่ 1,000,000 เกทขึ้นไป
ส่วนมากใช้เรียกไอซีที่มีจำนวนเกทสูงมากในประเทศญี่ปุ่น
== กระบวนการผลิต IC (มีขา) ==
DC : Dicing คือกระบวนการนำแผ่น Wafer มาตัดออกเป็นตัว Chip
DB : Die bond คือกระบวนการที่นำตัวชิป ไปติดลงบนลีดเฟรมด้วยกาว
WB : Wire bond คือกระบวนการเชื่อมลวดทองคำ จากวงจรบนชิปไปสู่ขานองลีดเฟรม
MP : Mold คือกระบวนการห่อหุ้มตัวชิปด้วย Resin หลังจากที่ได้ผ่านการเชื่อมลวดทองเรียบร้อยแล้ว
PL : Plating คือกระบวนการเคลือบ แผ่นเฟรมซึ่งจะกลายเป็นขาตัวงาน ด้วยตะกั่วหรือดีบุก
FL : Form Lead คือกระบวนการตัดตัว IC ออกจากเฟรม และขึ้นรูปขางานตามแบบที่กำหนด
FT : Final Test คือกระบวนการทดสอบทางไฟฟ้าขั้นสุดท้าย
TP : ความหมายของคำศัพท์
TP : ความหมายของคำศัพท์
== กระบวนการผลิต IC (ไม่มีขา) ==
DG : Dicing คือ การตัด IC ออกจากแผ่น IC รวม (Wafer) แยกเป็นแต่ละชิ้น
DB : Die bond คือกระบวนการที่นำตัวชิป ไปติดลงบนลีดเฟรมด้วยกาว epoxy
WB : Wire bond คือกระบวนการเชื่อมลวดทองคำ จากวงจรบนชิปไปสู่ลีดเฟรม
MO : Mold คือกระบวนการห่อหุ้มตัวชิปด้วยพลาสติก หลังจากที่ได้ผ่านการเชื่อมลวดทองเรียบร้อยแล้ว
CU : Post Mold Cure คือการนำ IC ไปอบด้วยความร้อน เพื่อลดความเครียดในชิ้นงาน
MK : Marking คือ การใช้แสงเลเซอร์ ยิงไปบน IC เพื่อสลักเป็นชื่อ, รุ่น หรือ Lot ของ IC
BA : Ball Attach คือ การติดลูกบอลตะกั่วลงบนบริเวณตำแหน่งที่จะทำการเชื่อมต่อกับแผงวงจร
BS : Board Separate คือ การตัดแบ่ง IC แต่ละชิ้นแยกออกจากกัน
PS : Package Sort คือ การนำ IC ที่ตัดแบ่งแล้ว แยกแต่ละชิ้นใส่ package
== แหล่งข้อมูลอื่น ==
http://www.semiconfareast.com
อิเล็กทรอนิกส์
 
สิ่งประดิษฐ์ของสหรัฐ
พ.ศ. 1891

พุทธศักราช 1891 ใกล้เคียงกับ
เมษายน ค.ศ. 1348 - มีนาคม ค.ศ. 1349
ค.ศ. 1348 เป็นปีอธิกสุรทินที่วันแรกเป็นวันอังคารตามปฏิทินจูเลียน
ค.ศ. 1349 เป็นปีปกติสุรทินที่วันแรกเป็นวันพฤหัสบดีตามปฏิทินจูเลียน
มหาศักราช 1270
ปีชวด สัมฤทธิศก จุลศักราช 710 (วันที่ 28 มีนาคม เป็นวันเถลิงศก)
== ผู้นำ ==
อาณาจักรสุโขทัย: พระมหาธรรมราชาที่ 1 (พ.ศ. 1890-1911)
อาณาจักรล้านนา: พญาผายู (พ.ศ. 1879-1898)
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1891
== เหตุการณ์ ==
== ปรากฏการณ์ทางดาราศาสตร์ ==
11 กรกฎาคม - จันทรุปราคาบางส่วน (มองไม่เห็นในสยาม)
26 กรกฎาคม - สุริยุปราคาผสม (ตะวันออกเฉียงเหนือของเอเชียและอเมริกาเหนือ)
30 ตุลาคม - ดาวพุธผ่านหน้าดวงอาทิตย์ (มองเห็นได้ในสยาม)
5 มกราคม (ค.ศ. 1349) - จันทรุปราคาเต็มดวง (มองเห็นได้ในสยาม)
19 มกราคม (ค.ศ. 1349) - สุริยุปราคาบางส่วน (ตอนใต้ของมหาสมุทรอินเดีย และแอนตาร์กติกา)
== วันเกิด ==
== วันถึงแก่กรรม ==
ค.ศ. 1348

redirect พ.ศ. 1891
ไดโอดเปล่งแสง

ไดโอดเปล่งแสง (light-emitting diode หรือย่อว่า LED) เป็นอุปกรณ์สารกึ่งตัวนำอย่างหนึ่ง จัดอยู่ในจำพวกไดโอด ที่สามารถเปล่งแสงในช่วงสเปกตรัมแคบ เมื่อถูกไบอัสทางไฟฟ้าในทิศทางไปข้างหน้า ปรากฏการณ์นี้อยู่ในรูปของ electroluminescence สีของแสงที่เปล่งออกมานั้นขึ้นอยู่กับองค์ประกอบทางเคมีของวัสดุกึ่งตัวนำที่ใช้ และเปล่งแสงได้ใกล้ช่วงอัลตราไวโอเลต ช่วงแสงที่มองเห็น และช่วงอินฟราเรด ผู้พัฒนาไดโอดเปล่งแสงขึ้นเป็นคนแรก คือ นิก โฮโลยัก (Nick Holonyak Jr.) แห่งบริษัทเจเนรัล อิเล็กทริก (General Electric Company) โดยได้พัฒนาไดโอดเปล่งแสงในช่วงแสงที่มองเห็น และสามารถใช้งานได้ในเชิงปฏิบัติเป็นครั้งแรก เมื่อ ค.ศ. 1962 
== ตัวแปรต่าง ๆ ในการเลือกใช้ LED ==
color (wavelength)
เป็นตัวบอกสี ซึ่งหมายถึงขนาดของความยาวคลื่นที่ LED เปล่งแสงออกมา เช่น
สีฟ้า     จะมีความยาวคลื่น ประมาณ 468nm
สีขาว    จะมีความยาวคลื่น ประมาณ 462nm
สีเหลือง จะมีความยาวคลื่น ประมาณ 468nm
สีเขียว   จะมีความยาวคลื่น ประมาณ 565nm
สีแดง    จะมีความยาวคลื่น ประมาณ 630nm เป็นต้น
lens
เป็นตัวบอกประเภทและวัสดุที่ใช้ทำ เช่น
color diffused lens
water clear lens
millicandela rating
เป็นตัวบอกค่าความสว่างของแสงที่ LED เปล่งออกมา ยิ่งมีค่ามากยิ่งสว่างมาก
voltage rating
อัตราการทนความต่างศักย์ไฟฟ้า ที่ LED รับได้และไม่พัง
== ดูเพิ่ม ==
การแสดงผลแบบไดโอดเปล่งแสง
== อ้างอิง ==
อุปกรณ์อิเล็กทรอนิกส์
สิ่งประดิษฐ์ของสหรัฐ
ไดโอด
ไฮโดรจีเนชัน

ไฮโดรจีเนชัน (Hydrogenation) บางครั้งเรียกว่า การยับยั้งการสลายตัว โดยการการเพิ่มไฮโดรเจน ให้กับโมเลกุล เป็นปฏิกิริยาเคมีที่เกิดขึ้นในโมเลกุลที่ไม่อิ่มตัวในสารอินทรีย์ คือมีพันธะคู่ที่อะตอมของคาร์บอน โดยอะตอมของไฮโดรเจนจะเข้าไปทำพันธะกับอะตอมของคาร์บอนจนเกิดพันธะเดี่ยวรอบๆ คาร์บอนครบ 4 พันธะ  กระบวนการนี้มีประโยชน์ในด้านเภสัชศาสตร์และในอุตสาหกรรมปิโตรเคมี
นอกจากนี้ กระบวนการไฮโดรจีเนชันยังสามารถเปลี่ยนกรดไขมันไม่อิ่มตัวให้กลายเป็นกรดไขมันอิ่มตัวได้อีกด้วย แต่ในความเป็นจริงแล้ว กระบวนการนี้ก็ไม่ได้ทำได้อย่างสมบูรณ์มากนัก เนื่องจากในน้ำมันพืชมักมีกรดไขมันที่มีพันธะคู่มากกว่า 1 พันธะ แต่ก็สามารถลดจำนวนของพันธะคู่ระหว่างคาร์บอนในกรดไขมันนั้นได้ เช่น ในการผลิตเนยเทียม สามารถน้ำมันพืชซึ่งเป็นของเหลวให้กลายเป็นของแข็งหรือกึ่งของแข็งได้ เนื่องจากการเปลี่ยนแปลงสภาพความอิ่มตัวของกรดไขมันนี้ มีผลทางกายภาพต่อกรดไขมัน เช่น ลดจุดหลอมเหลว เป็นต้น น้ำมันพืชที่ถูกทำให้อิ่มตัวนี้ได้ถูกใช้อย่างกว้างขวาง โดยเฉพาะในการอบขนมปัง เนื่องจากมีราคาไม่สูงมากนัก และยังมีคุณสมบัติที่ดีอื่นๆ อีก เช่น ทนต่อกระบวนการออกซิเดชั่น ทำให้ไม่เน่าเสียง่าย
อย่างไรก็ตาม กระบวนการไฮโดรจีเนชันที่ไม่สมบูรณ์นี้ก่อให้เกิดความแตกต่างของอะตอมคาร์บอนที่ยังเหลือพันธะคู่อยู่ โดยในธรรมชาติ อะตอมของไฮโดรเจนที่อยู่บริเวณพันธะคู่ของคาร์บอนมักจะอยู่ด้านเดียวกัน (ดูรูป) แต่กระบวนการนี้มักทำให้เกิดอะตอมของไฮโดรเจนอยู่ตรงกันข้ามกัน โดยจำนวนไฮโดรเจนที่อยู่ตรงข้ามกันนั้นมีโอกาสเกิดขึ้นมากถึงสองเท่าของการที่ไฮโดรเจนสองอะตอมอยู่ข้างเดียวกันเลยทีเดียว ซึ่งนำไปสู่ความเสี่ยงต่อการเป็นโรคหัวใจได้ ทำให้สหรัฐและยุโรปได้มีกฎหมายให้แสดงจำนวนไฮโดรเจนที่อยู่ตรงข้ามกันในรายละเอียดของอาหารด้วย
== ประโยชน์ ==
ในอุตสาหกรรมอาหาร มักใช้แก๊สไฮโดรเจนเป็นตัวทำปฏิกิริยาโดยมีตัวเร่งเป็นโลหะ เช่น นิกเกิล ทองคำขาว หรือแพลลาเดียม โดยที่ปฏิกิริยานี้จะเกิดขึ้นที่อุณหภูมิ 150 - 180 องศาเซลเซียสภายใต้ความดันสูง
กระบวนการไฮโดรจีเนชันเป็นกระบวนการที่คายพลังงานออกมามาก ไฮโดรจีเนชันในน้ำมันพืชสามารถให้ความร้อนได้ถึง 25 กิโลแคลอรีต่อโมล เพียงพอที่จะเพิ่มอุณหภูมิของน้ำมันได้หยดละ 1.6 ถึง 1.7 องศาเซลเซียสเลยทีเดียว
นิยมใช้ในอุตสาหกรรมอาหารประเภทไขมัน เช่น การทำเนยเทียม เนื่องจากสามารถช่วยลดต้นทุนการผลิตให้กับผู้ผลิต และช่วยยืดอายุการเก็บของผลิตภัณฑ์ 
== ดูเพิ่ม ==
กรดไขมัน
แฮโลจีเนชัน
== อ้างอิง ==
กระบวนการทางอุตสาหกรรม
ไฮโดรเจน
กระบวนการอุตสาหกรรม
ปฏิกิริยาการเติม
1 E2 m

สำหรับการเปรียบเทียบอันดับของขนาด (อังกฤษ: orders of magnitude) หน้านี้เป็นเป็นรายชื่อความยาวที่อยู่ระหว่าง 100 ม. และ 1 กม.
__TOC__
----
ความยาวน้อยกว่า 100 เมตร
----
==== การเปลี่ยนหน่วย ====
100 เมตร เท่ากับ:
328 ฟุต
ด้านหนึ่งของสี่เหลี่ยมจัตุรัส ซึ่งมีพื้นที่ 1 เฮคแตร์
5 ลี้ หน่วยวัดของจีน
==== ความยาวคลื่น ====
100 ม. — ความยาวคลื่นของความถี่วิทยุคลื่นกลาง ที่สูงที่สุด , 3 MHz
187 ม. — ความยาวคลื่นน้อยที่สุดของคลื่นวิทยุกระจายเสียง ในช่วงความถี่ AM, 1600 kHz
555 ม. — ความยาวคลื่นมากที่สุดของคลื่นวิทยุกระจายเสียง ในช่วงความถี่ AM, 540 kHz
1000 ม. — ความยาวคลื่นของความถี่วิทยุคลื่นกลาง ที่ต่ำที่สุด , 3 MHz
==== กีฬา ====
100 ม. — ระยะทางที่มนุษย์สามารถวิ่งได้เร็วที่สุดในเวลา 10 วินาที
100 ม. — ความยาวของสนามแคนาเดียนฟุตบอล
105 ม. — ความยาวของสนามฟุตบอล
==== ธรรมชาติ ====
112 ม. — ความสูงของต้นไม้ที่สูงที่สุดในโลก, ต้นเรดวูดชายฝั่ง
310 ม. — ความลึกของจุดที่ลึกที่สุดของทะเลสาบเจนีวา
340 ม. — ระยะทางที่เสียงสามารถเดินทางในอากาศได้เป็นเวลา 1 วินาทีที่ระดับน้ำทะเล; ดู ความเร็วเสียง
==== สิ่งก่อสร้างของมนุษย์ ====
130 ม. — ความสูงของรถไฟเหาะที่สูงที่สุดในโลก, คิงดา คา
137 ม. — ความสูงของมหาพีระมิดแห่งกิซา
193 ม. — ความยาวของทางหลวงหมายเลข 59 ในรัฐนิวเจอร์ซีย์, สหรัฐอเมริกา (ประมาณ)
244 ม. — ความสูงของอาคารประตูเมือง ในRamat-Gan, ประเทศอิสราเอล
300 ม. — ความสูงของหอไอเฟล
328 ม. — ความสูงของสกายทาวเวอร์ของอัคแลนด์, สิ่งก่อสร้างที่ตั้งอย่างอิสระที่สูงที่สุดในซีกโลกใต้
341 ม. — ความสูงของสะพานที่สูงที่สุดในโลก, สะพานมิลญอ วิอาดุกต์ (Millau Viaduct)
390 ม. — ความสูงของตึกเอ็มไพร์สเตท
443 ม. — ความสูงของเซียร์ทาวเวอร์, ตึกระฟ้าที่สูงที่สุดในสหรัฐอเมริกา
508 ม. — ความสูงของอาคารไทเป 101, ตึกระฟ้า
553 ม. — ความสูงของซีเอ็นทาวเวอร์, หอคอยและสิ่งก่อสร้างที่ตั้งอย่างอิสระที่สูงที่สุดในโลก
----
ความยาวมากกว่า 1 กิโลเมตร
----
== ดูเพิ่ม ==
อันดับของขนาด (ความยาว)
+02
เคมบริดจ์

เคมบริดจ์ (Cambridge) เป็นเมืองมหาวิทยาลัยที่เก่าแก่ในอังกฤษ สหราชอาณาจักร และเป็นศูนย์กลางการปกครองของเคมบริดจ์เชอร์ เมืองอยู่ห่างจากลอนดอนไปทางเหนือ-ตะวันออกเฉียงเหนือ ประมาณ 80 กิโลเมตร และห้อมล้อมไปด้วยเมืองและหมู่บ้านขนาดเล็กจำนวนหนึ่ง เมืองนี้ยังเป็นหัวใจของศูนย์เทคโนโลยีชั้นสูง ที่รู้จักกันในชื่อ ซิลิคอนเฟน (Silicon Fen) และเป็นส่วนสำคัญของเขตอุตสาหกรรมความรู้ ออกซฟอร์ด-เคมบริดจ์อาร์ก (Oxford-Cambridge Arc)
เมืองเคมบริดจ์เป็นที่รู้จักมากที่สุดจากการเป็นที่ตั้งของมหาวิทยาลัยเคมบริดจ์
จากการสำรวจสำมะโนประชากร เมื่อปี ค.ศ. 2001 มีประชากร 108,863 คน (รวมนักเรียน 22,153 คน)
== อ้างอิง ==
 
คเมบริดจ์
คเมบริดจ์
คเมบริดจ์
เมืองมหาวิทยาลัย
กรดอะมิโนจำเป็น

กรดอะมิโนจำเป็น (essential amino acid) หรือ กรดอะมิโนที่ขาดไม่ได้ (indispensable amino acid) หมายถึงกรดอะมิโนที่สิ่งมีชีวิตไม่สามารถสังเคราะห์ขึ้นเองได้เร็วพอที่จะทดแทนความต้องการ ฉะนั้นจึงต้องได้รับผ่านการบริโภคเท่านั้น ในบรรดากรดอะมิโนทั่วไป 21 ชนิดที่พบในสิ่งมีชีวิต กรดอะมิโนเก้าชนิดที่ร่างกายมนุษย์ไม่สามารถสังเคราะห์ได้แก่ ฟีนิลอะลานีน, วาลีน, ธีโอนีน, ทริพโทฟาน, เมธไธโอนีน, ลีวซีน, ไอโซลีวซีน, ลัยซีน และ [journal |author=Young VR |title=Adult amino acid requirements: the case for a major revision in current recommendations |journal=J. Nutr. |volume=124 |issue=8 Suppl |pages=1517S–1523S |year=1994 |pmid=8064412 |url=http://jn.nutrition.org/cgi/reprint/124/8_Suppl/1517S.pdf |doi=10.1093/jn/124.suppl_8.1517S}}
ในจำนวนนี้ สำหรับมนุษย์มีกระอะมิโนหกชนิดที่จำเป็นในบางกรณี (conditionally essential) ซึ่งคือกลุ่มที่มีการสังเคราะห์ขึ้นได้จำกัดภายใต้สภาวะที่มีพยาธิสภาพพิเศษ หรือสภาวะทางสรีรวิทยา เช่น เด็กแรกเกิด หรือผู้มีความผิดปกติในกระบวนการคาทาบอลิก กรดอะมิโนหกตัวนี้ได้แก่ อาร์จินีน, ซิสเทอีน, กลัยซีน, กลูทามีน, พรอพีน และ ทัยโรซีน ส่วนกรดอะมิโนไม่จำเป็นหกตัวคือสามารถสังเคราะห์ขึ้นได้เพียงพอโดยร่างกาย ได้แก่ อะลานีน, กรดอัสพาร์ทิก, อัสพาราจีน, กรดกลูทามิก, เซอรีน, เซเลโนซิสเทอีน ส่วนกรดอะมิโนเพียโรลัยซีนซึ่งพบมีคุณสมบัติสามารถนำไปใช้ในการสังเคราะห์โปรตีน (proteinogenic) แค่เพียงในสิ่งมีชีวิตบางกลุ่ม ไม่ปรากฏใช้หรือจำเป็นในสิ่งมีชีวิตส่วนใหญ่ รวมถึงมนุษย์
== อ้างอิง ==
โภชนาการ
กรดอะมิโน
การเผาผลาญไนโตรเจน
สารอาหารจำเป็น
กรดคาร์บอนิก

กรดคาร์บอนิก (Carbonic acid) เป็นกรดชนิดหนึ่งที่มีอะตอมของคาร์บอนเป็นส่วนประกอบ มีสูตรโมเลกุล H2CO3 กรดคาร์บอนิกยังใช้เป็นคำเรียกสารละลายของคาร์บอนไดออกไซด์ในน้ำ ซึ่งมี H2CO3 อยู่เล็กน้อย เราเรียกเกลือของกรดคาร์บอนิกว่า ไบคาร์บอเนต (หรือ ไฮโดรเจนคาร์บอเนต) และ คาร์บอเนต
คาร์บอนไดออกไซด์ที่ละลายน้ำเกิดสมดุลเคมีกับกรดคาร์บอนิก ดังสมการต่อนี้
: CO2 + H2O → H2CO3
ค่าคงที่สมดุลที่ 25&nbsp;°C เท่ากับ 1.70×10−3: ดังนั้นคาร์บอนไดออกไซด์ส่วนใหญ่จะไม่เปลี่ยนเป็นกรดคาร์บอนิกและยังคงอยู่เป็นโมเลกุล CO2 ถ้าหากไม่มีตัวเร่งปฏิกิริยา สมดุลข้างต้นจะเกิดขึ้นช้า โดยมีอัตราการเกิดปฏิกิริยา (rate constant) เท่ากับ 0.039 s−2 สำหรับขาไป
: (CO2 + H2O → H2CO3)
และ 23 s−1 สำหรับปฏิกิริยาย้อนกลับ
: (H2CO3 → CO2 + H2O).
สมดุลระหว่างคาร์บอนไดออกไซด์และกรดคาร์บอนิก มีความสำคัญมากสำหรับการควบคุมความเป็นกรดของของเหลวในร่างกาย สิ่งมีชีวิตเกือบทุกชนิดมีเอนไซม์ชื่อคาร์บอนิกแอนไฮเดรส เป็นตัวเร่งปฏิกิริยาระหว่างสารประกอบสองตัวนี้ โดยสามารถเร่งปฏิกิริยาให้เร็วขึ้นถึง 109 เท่า
== อ้างอิง ==
Welch, M. J.; Lipton, J. F.; Seck, J. A. (1969). J. Phys. Chem. 73:3351.
== ดูเพิ่ม ==
ไบคาร์บอเนต
คาร์บอเนต
== แหล่งข้อมูลอื่น ==
Ask a Scientist: Carbonic Acid Decomposition 
Why was the existence of carbonic acid unfairly doubted for so long?
กรด
สารประกอบคาร์บอนอนินทรีย์
คาร์บอเนต
สารประกอบไฮโดรเจน
บิล รัสเซล

วิลเลียม เฟลตัน รัสเซล (William Felton Russell; 12 กุมภาพันธ์ พ.ศ. 2477 — 31 กรดฎาคม พ.ศ.  2565) อดีตนักกีฬาบาสเกตบอลชาวอเมริกัน เป็นที่รู้จักและจดจำในฐานะผู้เล่นสำคัญ ในยุคเฟื่องฟูของทีมบอสตัน เซลติกส์ ซึ่งชนะเลิศ 11 ครั้งจากฤดูกาลแข่งขัน 13 ฤดูกาล  เขาเป็นผู้เล่นที่ยกระดับการเล่นเกมรับของกีฬานี้ขึ้นไปอีกระดับหนึ่ง  เขาได้รับการยกย่องว่าเป็น ผู้เล่นตำแหน่งเซนเตอร์ ที่เป็นผู้เล่นเกมรับที่ยิ่งใหญ่ที่สุด ในประวัติศาสตร์ของกีฬาบาสเกตบอล
บิล รัสเซล เกิดที่เมืองมอนโร รัฐลุยเซียนา เติบโตที่เมืองโอคแลนด์ รัฐแคลิฟอร์เนีย  ส่วนสูง 6 ฟุต 9 นิ้ว (2.06 เมตร) เล่นบาสเกตบอลระดับมหาวิทยาลัยให้กับ มหาวิทยาลัยแห่งเมืองซานฟรานซิสโก และนำทีมไปสู่ชัยชนะ ในการแข่งขันชิงชนะเลิศระดับมหาวิทยาลัย เอ็นซีดับเบิลเอ (NCAA) ในปี ค.ศ. 1955 และ 1956 รวมทั้งการชนะการแข่งขันติดต่อกันถึง 55 เกม  นอกจากนั้นแล้ว บิล รัสเซล ยังเป็นกัปตันทีมบาสเกตบอลชาย ตัวแทนสหรัฐอเมริกา ในการแข่งขันกีฬาโอลิมปิกฤดูร้อน ที่เมืองเมลเบิร์น ประเทศออสเตรเลีย ในปี ค.ศ. 1956
บิล รัสเซล เล่นบาสเกตบอลให้กับทีม บอสตัน เซลติกส์ ปี ค.ศ. 1956 ถึง ค.ศ. 1969 ชนะเลิศการแข่งขันเอ็นบีเอ เกือบทุกปียกเว้นปี ค.ศ. 1958 และ 1967 เท่านั้น  ในปี ค.ศ. 1966 หัวหน้าโค้ช เรด ออร์บาค ได้เสนอชื่อให้บิล รัสเซล เป็นหัวหน้าโค้ช คนถัดไป ซึ่งทำให้ บิล รัสเซล นั้นได้เป็นหัวหน้าโค้ช และเขาก็เป็นชาวอเมริกันเชื้อสายแอฟริกันคนแรกในประวัติศาสตร์ ที่ได้รับตำแหน่งนี้ในทีมกีฬาในลีกใหญ่ของสหรัฐอเมริกา  เขาเป็นทั้งผู้เล่น และหัวหน้าโค้ช จากปี ค.ศ. 1966 ถึง 1969 และ ชนะเลิศเอนบีเอสองครั้ง ต่อมาเขาได้เป็นหัวหน้าโคช ให้แก่ทีมซีแอตเติล ซุปเปอร์โซนิกส์ จากปี ค.ศ. 1973 ถึง 1977 และต่อมาให้แก่ทีมซาคราเมนโต คิงส์ จากปี ค.ศ. 1987 ถึง 1988 แต่ก็ไม่สามารถนำทีมทั้งสองไปสู่ชัยชนะเลิศได้
บิล รัสเซลนั้นถือได้ว่า ได้รับรางวัลเกียรติยศทุกรางวัลที่มีในเอ็นบีเอ และในปี ค.ศ. 1968 เขาได้รับรางวัล "นักกีฬาแห่งปี" ("Sportsman of the Year") ของนิตยสาร Sports Illustrated  ในปี ค.ศ. 1980 เขาได้ถูกยกย่องจากสมาคมนักเขียนอาชีพเกี่ยวกับบาสเกตบอลแห่งสหรัฐอเมริกา ให้เป็นนักกีฬาที่ยิ่งใหญ่ที่สุดในประวัติศาสตร์ของเอ็นบีเอ  นอกจากนั้นแล้วเขายังเป็นผู้ที่ต่อสู้เพื่อสิทธิของพลเมืองสหรัฐอเมริกา เขาเคยปฏิเสธเข้าร่วมแข่งขัน เมื่อร้านอาหารแห่งหนึ่ง ไม่ยอมให้บริการแก่เพื่อนชาวอเมริกันผิวดำของเขา ในปี ค.ศ. 1968 กลุ่มแบ่งแยกสีผิวได้ทำความเสียหายแก่บ้านของเขา ซึ่งทำให้เขาได้เรียกเมืองบอสตันว่าเป็น "flea market of racism" (ตลาดนัดของการเหยียดเชื้อชาติ)
พ.ศ. 1892

พุทธศักราช 1892 ใกล้เคียงกับ
เมษายน ค.ศ. 1349 - มีนาคม ค.ศ. 1350
ค.ศ. 1349 เป็นปีปกติสุรทินที่วันแรกเป็นวันพฤหัสบดีตามปฏิทินจูเลียน
ค.ศ. 1350 เป็นปีปกติสุรทินที่วันแรกเป็นวันศุกร์ตามปฏิทินจูเลียน
มหาศักราช 1271
ปีฉลู เอกศก จุลศักราช 711 (วันที่ 28 มีนาคม เป็นวันเถลิงศก)
== ผู้นำ ==
อาณาจักรสุโขทัย: พระมหาธรรมราชาที่ 1 (พ.ศ. 1890-1911)
อาณาจักรล้านนา: พญาผายู (พ.ศ. 1879-1898)
== เหตุการณ์ ==
== ปรากฏการณ์ทางดาราศาสตร์ ==
16 มิถุนายน - สุริยุปราคาบางส่วน (ตอนใต้ของอเมริกาใต้และมหาสมุทรแอตแลนติก)
1 กรกฎาคม - จันทรุปราคาเต็มดวง (มองเห็นได้ในสยาม เฉพาะช่วงต้นของปรากฏการณ์)
16 กรกฎาคม - สุริยุปราคาบางส่วน (ตอนเหนือของอเมริกาเหนือและกรีนแลนด์)
10 ธันวาคม - สุริยุปราคาเต็มดวง (ตอนเหนือของอเมริกาเหนือและมหาสมุทรแอตแลนติก)
25 ธันวาคม - จันทรุปราคาบางส่วน (มองเห็นได้ในสยาม)
== วันเกิด ==
== วันถึงแก่กรรม ==
ค.ศ. 1349

redirect พ.ศ. 1892
พ.ศ. 1893

พุทธศักราช 1893 ใกล้เคียงกับ
เมษายน ค.ศ. 1350 - มีนาคม ค.ศ. 1351
ค.ศ. 1350 เป็นปีปกติสุรทินที่วันแรกเป็นวันศุกร์ตามปฏิทินจูเลียน
ค.ศ. 1351 เป็นปีปกติสุรทินที่วันแรกเป็นวันเสาร์ตามปฏิทินจูเลียน
มหาศักราช 1272
ปีขาล โทศก จุลศักราช 712 (วันที่ 28 มีนาคม เป็นวันเถลิงศก)
== ผู้นำ ==
พระมหากษัตริย์แห่งอาณาจักรอยุธยา: สมเด็จพระรามาธิบดีที่ 1 (พ.ศ. 1893 - พ.ศ. 1912)
พระมหากษัตริย์แห่งอาณาจักรสุโขทัย: พระมหาธรรมราชาที่ 1 (พ.ศ. 1890 - พ.ศ. 1911)
พระมหากษัตริย์แห่งอาณาจักรล้านนา: พญาผายู (พ.ศ. 1879 - พ.ศ. 1898)
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1893
== เหตุการณ์ ==
4 มีนาคม (ค.ศ. 1351) - สมเด็จพระรามาธิบดีที่ 1 (พระเจ้าอู่ทอง) สถาปนาอาณาจักรอยุธยาโดยมี กรุงเทพทวาราวดีศรีอยุธยา (กรุงศรีอยุธยา) เป็นราชธานี
== ปรากฏการณ์ทางดาราศาสตร์ ==
5 มิถุนายน - สุริยุปราคาวงแหวน (ตะวันออกเฉียงใต้ของมหาสมุทรแปซิฟิก อเมริกาใต้ และตอนใต้ของมหาสมุทรแอตแลนติก)
20 มิถุนายน - จันทรุปราคาบางส่วน (มองเห็นได้ในสยาม)
30 พฤศจิกายน - สุริยุปราคาผสม (แอฟริกา มหาสมุทรอินเดีย และเกาะต่าง ๆ ในทะเลจีนใต้)
== วันเกิด ==
27 มิถุนายน - จักรพรรดิมานูเอลที่ 2 พาลาโอโลกอส (สวรรคต พ.ศ. 1968)
== วันถึงแก่กรรม ==
22 สิงหาคม - พระเจ้าฟิลิปที่ 6 แห่งฝรั่งเศส -  (สมภพ พ.ศ. 1836)
ค.ศ. 1350

redirect พ.ศ. 1893
แนฟทาลีน

{| align="right" border="1" cellspacing="0" cellpadding="3" style="margin: 0 0 0 0.5em; background: #FFFFFF; border-collapse: collapse; border-color: #C0C090;"
|-
! |  
|-
| align = "center" colspan="2" | Naphthalene chemical structure.png
|-
!  | ทั่วไป
|-
| ชื่อเคมี
|  
|-
| ชื่ออื่นๆ
| ลูกเหม็น
|-
| สูตรโมเลกุล
| C10H8
|-
| โครงสร้างแบบเส้นอย่างง่าย
| C1 (C = CC=C2) =C2C=CC=C1
|-
| น้ำหนักโมเลกุล
| 128.17 g/mol
|-
| ลักษณะทั่วไป
| เป็นของแข็งสีขาว
|-
| เลขทะเบียน CAS
| 91-20-3
|-
!  | คุณสมบัติ
|-
| ความหนาแน่น
| 1.14 g/cm3
|-
| การละลายในน้ำ
| ไม่ละลายน้ำ
|-
| จุดหลอมเหลว
| 80.6&nbsp;°C
|-
| จุดเดือด
| 218&nbsp;°C
|-
!  | ความเป็นอันตราย
|-
| MSDS
| External MSDS
|-
| อันตรายทั่วไป
| ติดไฟได้ ว่องไวในการเกิดปฏิกิริยาเป็นสารก่อมะเร็ง
|-
| NFPA 704
| nfpa_h2.pngnfpa_f2.pngnfpa_r0.png
|-
| Flash point
| 79 - 87&nbsp;°C
|-
| Autoignition temperature
| 525&nbsp;°C
|-
| R/S statement
| R: 20, 21, 22, 36, 37, 38, 43, 45S: 16, 26, 36, 37, 39, 45
|-
| RTECS number
| QJ0525000
|-
|  | Except where noted otherwise, data are given for materials in their standard state (at 25&nbsp;°C, 100 kPa)Infobox disclaimer and references
|-
|}
แนฟทาลีน, หรือnaphthalinหรือ bicyclo[4.4.0]deca-1,3,5,7,9-pentene หรือ antimite แต่เป็นสารคนละชนิดกับแนปทา (naphtha),เป็นสารที่เป็นผลึก มีกลิ่น สีขาว เป็นไฮโดรคาร์บอนที่เป็นของแข็ง สูตรโมเลกุลเป็นC10[โครงสร้างประกอบด้วยวง
International Baccalaureate

International Baccalaureate (อักษรย่อ: IB) อดีตมีชื่อว่า International Baccalaureate Organization (อักษรย่อ: IBO) เป็นมูลนิธิไม่แสวงหากำไรที่มีสำนักงานใหญ่ที่เจนีวา ประเทศสวิตเซอร์แลนด์ และก่อตั้งขึ้นใน ค.ศ. 1968 โดยมีบริการหลักสูตรการศึกษาสี่ระดับ: หลักสูตรการศึกษาระดับอนุปริญญาและหลักสูตรการศึกษาที่เกี่ยวข้องกับอาชีพสำหรับนักเรียนที่มีอายุระหว่าง 15 ถึง 19 ปี, หลักสูตรการศึกษาระดับกลางสำหรับนักเรียนที่มีอายุระหว่าง 11 ถึง 16 ปี และหลักสูตรการศึกษาระดับต้นสำหรับเด็กที่มีอายุระหว่าง 3 ถึง 12 ขวบ โรงเรียนที่จะสอนด้วยหลักสูตรนี้ต้องได้รับอนุญาตจาก International Baccalaureate ก่อน
== ในประเทศไทย ==
โรงเรียนนานาชาติต่าง ๆ นับสิบได้ใช้หลักสูตร IB ในการเรียนการสอนแล้ว แต่ส่วนใหญ่จะมีเพียงแค่หลักสูตรเดียวคือ หลักสูตรการศึกษาระดับประกาศนียบัตรนานาชาติ (IBDP) เท่านั้น ขณะนี้ในประเทศไทยมีโรงเรียนนานาชาติหลายแห่งที่มีการเรียนการสอนในหลักสูตร IB ทั้งสาม เช่น โรงเรียนนานาชาติคิซ (KIS International School),โรงเรียนนานาชาตินิสท์ (NIST International School หรือ NIST),โรงเรียนนานาชาติเปรม ติณสูลานนท์ (Prem Tinsulanonda International School หรือ PTIS หรือ Prem Center ในจังหวัดเชียงใหม่), โรงเรียนนานาชาติคอนคอเดียน(Concordian International School หรือ CIS) โรงเรียนนานาชาติร่วมฤดี (Ruamrudee International School), และ โรงเรียนนานาชาติแมจิกเยียร์ส (Magic Years International School)
== อ้างอิง ==
== แหล่งข้อมูลอื่น ==
การวัดผลและประเมินผลทางการศึกษา
การศึกษา
องศาฟาเรนไฮต์

องศาฟาเรนไฮต์ คือหน่วยมาตรวัดอุณหภูมิชนิดหนึ่ง ตั้งชื่อตามนักฟิสิกส์ชาวเยอรมัน กาเบรียล ฟาเรนไฮต์ (ค.ศ. 1686-1736) ผู้เสนอระบบมาตรวัดอุณหภูมินี้เมื่อปี ค.ศ.1724 องศาฟาเรนไฮต์เขียนย่อโดยใช้สัญลักษณ์ °F โดยที่ค่าสเกลองศาฟาเรนไฮต์ถััมีจุดอ้างอิงต่ำสุดที่ 0°F เป็นอุณหภูมิจุดเยือกแข็งของ น้ำ น้ำแข็ง และ เกลือแอมโมเนียมคลอไรด์ องศาฟาเรนไฮต์เป็นมาตรวัดอุณหภูมิแรกที่มีการใช้งานกันอย่างแพร่หลาย
ในปัจจุบัน องศาฟาเรนต์ไฮต์ใช้จุดแข็งและจุดเดือดของน้ำเป็นจุดอ้างอิง โดยมีจุดเยือกแข็งอยู่ที่ 32°F  และ มีจุดเดือดที่ 212°F โดยที่มีระยะห่างระหว่างจุดเยือกแข็งกับจุดเดือดของน้ำคือ 180 องศา ณ ความดันบรรยากาศมาตรฐาน ณ ระดับน้ำทะเล
โดยเมื่อเปรียบเทียบกับองศาเซลเซียส อุณภูมิที่เพิ่มขึ้น 1 32°F  มีค่าเท่ากับ 5/9 (ประมาณ 0.56) ของ 1°C (ซึ่งก็คือ 1 เคลวิน) และที่ระดับอุณหภูมิ -40 °F จะมีค่าเท่ากับ -40 °C
== ในปัจจุบัน ==
ฟาเรนไฮต์เป็นมาตรวัดอุณหภูมิอย่างเป็นทางการในสหรัฐอเมริกา รวมถึงดินแดนใต้อารักขา และประเทศอื่น ๆ ที่มีความสัมพันธ์ระหว่างประเทศที่ใกล้ชิดกับสหรัฐอเมริกาในมหาสมุทรแปซิฟิกตะวันตก ประกอบด้วย ประเทศปาเลา, ประเทศสหพันธรัฐไมโครนีเซีย, ประเทศหมู่เกาะมาร์แชล, หมู่เกาะเคย์แมน (ดินแดนโพ้นทะเลของสหราชอาณาจักร) และ ประเทศไลบีเรีย ดินแดนหมู่เกาะที่เป็นดินแดนโพ้นทะเลของสหราชอาณาจักร (UK) จำนวนหนึ่งยังคงใช้องศาฟาเรนไฮต์เคียงข้างเซลเซียส ประกอบด้วย หมู่เกาะบริติชเวอร์จิน, มอนต์เซอร์รัต, แองกวิลลา และ เบอร์มิวดา ส่วนประเทศแอนติกาและบาร์บูดา และเกาะอื่น ๆ  เช่น ประเทศเซนต์คิตส์และเนวิส, ประเทศบาฮามาส และ ประเทศเบลิซ ใช้ทั้งองศาฟาเรนต์ไฮต์และองศาเซลเซียส ประเทศอื่น ๆ ที่เหลือทั้งหมดบนโลกใช้องศาเซลเซียส ซึ่งตั้งชื่อตามนักดาราศาสตร์ชาวสวีเดน แอนเดอร์ เซลเซียส
ในอดีต ประเทศสหราชอาณาจักรบริเต็นใหญ่และไอร์แลนด์เหนือ (ประเทศอังกฤษ) มีการใช้มาตรวัดอุณหภูมิ แบบองศาฟาเรนไฮต์ ในหน่วยวัดแบบอังกฤษ ร่วมกับมาตรวัดอื่น ๆ เช่น ไมล์ ปอนด์ แต่ในปัจจุบัน ประเทศอังกฤษได้หันมาใช้หน่วยวัดของระบบเอสไอ (SI) แทน ทำให้ได้มีการเปลี่ยนมาใช้สเกลค่าวัดอุณหภูมิเซลเซียสและเคลวิน แทนองศาฟาเรนไฮต์

== การแปลงหน่วยเป็นมาตรวัดอุณหภูมิอื่น ==
การแปลงหน่วยอุณภูมิระหว่างหน่วยองศาฟาเรนไฮต์ และ องศาเซลเซียส, องศาโรเมอร์, องศาแรงคิน และ เคลวิน:
== การเปรียบเทียบองศาฟาเรนไฮต์กับมาตรวัดอุณหภูมิอื่น ==

== อ้างอิง ==
ปริมาณทางกายภาพ
อุณหพลศาสตร์
หน่วยวัดอุณหภูมิ
หน่วยอังกฤษ